ભારતના સ્ટાર રેસલર બજરંગ પુનિયા વિશ્વ ચેમ્પિયનશીપમાં ફ્રીસ્ટાઈલ કુસ્તીના ખિતાબી મુકાબલામાં હારી ગયા છે. પુરુષોના 65 કિલોગ્રામ વેટ કેટેગરીના ફાઈનલમાં તેમને જાપાનના તાકુટો ઓટુગુરોએ 16-9 ના અંતરથી હરાવી દીધા છે. આ વિશ્વ કુશ્તી ચેમ્પિયનશીપમાં તેમનું બીજુ પદક છે અને આ કારનામુ કરનાર તે પહેલા ભારતીય બન્યા છે. બજરંગ હારી ગયા બાદ પણ રેકોર્ડ બનાવવામાં સફળ રહ્યા છે. આ પહેલા તેઓ 2013 માં વિશ્વ કુશ્તી ચેમ્પિયનશીપમાં કાંસ્ય પદક જીતી ચૂક્યા છે.